**ПЪРВА ЛИТЕРАТУРНА ВЕЧЕР, ПОСВЕТЕНА НА ДИМЧО ДЕБЕЛЯНОВ**

|  |  |  |  |
| --- | --- | --- | --- |
| **Час** | **Отг.** | **Дейност** | **Бележки** |
| 15:00 | **Сабрина** | **Откриване**  Уважаеми гости, родители, съученици, приятели. Благодаря Ви, че днес сте тук на нашето първо литературно събитие. |  |
|  | **Амира** | Идеята за тази проява зрее у нас вече около три месеца. Тя възникна и спонтанно, и закономерно – в хода на учебната ни работа по литература. |  |
|  | **Севина** | Системно провокирани от нашия преподавател към разчупване на стереотипите при общуването ни с литературните произведения – най-напред да ги прочетем, а след това и да разсъждаваме върху прочетеното, за да го разберем, през последните две години ние натрупахме известен опит, който вече чувстваме като предпоставка за по-самостоятелни и по-разнообразни изяви в сферата на литературата. |  |
|  | **Вики** | Докато в пети клас се занимавахме с митологичния и фолклорния етапи на създаване и развитие на човешката словесност, на изкуството на словото, повече информативно и исторически, то през тази година определено можем да кажем, че, макар и плахо, започнахме да навлизаме в света на литературата… И този свят като че ли започна да ни харесва. |  |
|  | **Сабрина** | Прочетохме значими за световната и националната ни литература произведения и в хода на учебната година се опитахме да разсъждаваме по тях така, че да вникнем и разберем този особен художествен свят, в който те ни пренесоха. |  |
|  | **Севина** | Още от пети клас бяхме изкушени от шедьоври на преразказаната фолклорна приказка като „Котаракът в чизми“ на Шарл Перо, „Гъсарката на кладенеца“ на Братя Грим, „Грозното патенце“ на разказвача-вълшебник Ханс Кристиан Андерсен. |  |
|  | **Амира** | През тази година прочетохме **пет романа** („Приказка без край“ на Михаел Енде, романът-приказка „Малкият принц“ на Антоан дьо Сент-Екзюпери, „Принцът и просякът“ на Марк Твен, романизираната „Автобиография“ на Бранислав Нушич, първият български роман „Под игото“ на Иван Вазов), **два класически за българската литература разказа** – „Косачи“ на Елин Пелин, и „Серафим“ на Йордан Йовков, **литературните приказки** „Щастливият принц“ на Оскар Уайлд и „Славеят на китайския император“ от Х.К.Андерсен, **редица лирически стихотворения** – „Братчетата на Гаврош“ (Христо Смирненски), „Художник“ (Веселин Ханчев), „Към родината“ (Атанас Далчев). Запознахме се с основополагащи за националната ни идентичност творби като „История славянобългарска“ на Паисий, култовите лирически песни и стихотворения на Добри Чинтулов и Любен Каравелов, недовършената поема „Хайдути“ на Христо Ботев. Четохме и литературни творби на Йордан Радичков, Петя Дубарова, Радой Ралин и други, които са извън задължителния списък. |  |
|  | **Вики** | Така се понатрупаха прочити и разсъждения, които ни доведоха до днешната първа литературна инициатива и до идеята да организираме и създадем едно – както решихме да го назовем, МЛАДЕЖКО ЛИТЕРАТУРНО ОБЩЕСТВО. Хареса ни и оригиналната абревиатура, която се получава от това название – „МЛО“, която създава интересни асоциации… - с НЛО например… Решихме днес, 11 юни, 2014 г. да е рожденият му ден. Защо и с какви цели го създаваме предлагам да разберем от Севина, която сега ще прочете учредителния протокол… | <MLO.pptx> |
|  | **Севина** | Учредетелен акт на МЛО-Върбина |  |
|  | **Амира** | И така, както днес, така и занапред, смятаме на нашите сбирки и инициативи да прeдставяме на себе си и на нашите гости постоянни рубрики, като:   1. **Представяне на житейската и творческа биография на автора**, на когото сме посветили конкретната литературна сбирка или проява. Днес избрахме това да бъде големият български поет – най-нежният и най-лиричният, Димчо Дебелянов. 2. **Представяне на лично творчество**. Днес свой разказ ще прочете Виктория Татарова. Заглавието на нейния разказ е „Мъдрецът от бъдещето“. 3. Често в контекста на конкретната тема предвиждаме да се представят изложби, музикални произведения и други. 4. **Представяне на нова (или новопрочетена) книга**. Днес ще представим новата книга „Съгласия“ на литератора от Стара Загора Георги Янев. 5. **В рубриката „Литературен лексикон“** всеки път ще представяме поне по едно интересно произведение от или извън учебната програма. Днес ще представим създаденият от Севина Бучева литературен лексикон като форма и алгоритъм на представяне и анализ на литературни творби от учебната програма по литература за 5-8 клас, с който тя участва в областния кръг на олимпиадата по ИТ. Части от своите проекти по литература ще представим накратко и аз, Вики и Сабрина. 6. **Планираме всяка проява на МЛО да завършва с рецитал по стихове на представяния автор, лирически спектакъл, драматизация, пиеса или дори концерт – защо не?** Днес сме подготвили кратък рецитал по стихове на Димчо Дебелянов. 7. **Ще сме отворени за всякакви други инициативи на наши членове или гости, които са в съгласие с декларираното в Учредителния акт на МЛО…**   **За начало сега нека предоставим думата на Севина, за да ни представи своя проект „Литературен Лексикон“.** |  |
|  | **Севина** | Представяне на проекта „Литераурен лексикон“. |  |
|  | **Сабрина** | Тази година г-н Милев постави пред нас, които имаме амбицията да се борим за много добри и отлични оценки по литература, да изготвим и защитим свой личен проект на литературния лексикон. Сега Вики ще представи пред Вас част от своя проект. |  |
|  | **Вики** | Представя проекта Литературен лексикон |  |
|  | **Сабрина** | Представя проекта Литературен лексикон |  |
|  | **Амира** | Представя проекта Литературен лексикон |  |
|  | **Сабрина** | **Представяне на лично творчество**: А сега свои творби ще прочетат Виктория Татарова и Севина Бучева |  |
|  | **Амира** | **Представяне на нова книга:** Сега като за първи път ще помолим г-н Милев да представи **новата книга на Георги Янев „Съгласия“.** Защо той ще направи това представяне ще разберете сами. | Предста-вяне на книгата на Георги Янев |
|  | **Ат.Милев** | **Представя новата книга на Георги Янев „Съгласия“** |  |
|  | **Севина** | Сега Айлин Джарова и Меслие Инджова от 8-ми клас ще представят **житейската и творческа биография на Димчо Дебелянов.** | Презентация ДД1  Презентация ДД2 |
|  | Айлин и Меслие | Представяне на живота и творчеството на Димчо Дебелянов |  |
|  | **6-ти клас** | Лирически рецитал „Аз искам да те помня все така“ | Презентация ДД3 |
|  | **Амира** | **С това днешното ни литературно приключение завършва…** |  |
|  | **Севина** | **Благодарим на всички Вас, че бяхте толкова интелигентна и одухотворена публика!** |  |
|  | **Сабрина** | **Благодарим и за Вашата активност и съпричастие…** |  |
|  | **Вики** | **До нови срещи през следващата учебна година… и приятно четене през дългото литературно лято.** |  |